Ռուսաստանի Դաշնության մետաղադրամներ

Ռուսաստանի Դաշնության մետաղադրամներ, Ռուսաստանի բանկի կողմից 1992 թվականից մինչ օրս թողարկված մետաղադրամներ։ Ստանդարտ ռուսական մետաղադրամները մեկ անգամ փոխել են իրենց տեսքը 1998 թվականին դրամական բարեփոխումների ժամանակ։

1992-1993 թվականների մետաղադրամներ 
Խորհրդային Միության փլուզումից հետո ստեղծվեց նոր պետություն՝ Ռուսաստանի Դաշնություն։ Մինչև 1993 թվականը շրջանառության մեջ էին դրվել ԽՍՀՄ Պետական բանկի թղթադրամները։ 1993 թվականին Ռուսաստանի բանկի կողմից թողարկվեցին նոր մետաղադրամներ և թղթադրամներ։ Թողարկվել են մետաղադրամներ՝ 1 և 5 ռուբլի (1992 թվականին), 10, 20, 50 և 100 ռուբլի (հատվել են 1992-1993 թվականներին)։ 1 և 5 ռուբլիները հատվել են արույրով պատված պողպատից։ Մետաղադրամների հատումն իրականացվել է Մոսկվայի և Լենինգրադի (այժմ՝ Սանկտ Պետերբուրգի) դրամահատարաններում։ Մետաղադրամների վրա դրված էր մետաղադրամների նշումը (Մ կամ ՄՄԴ տառը նշանակում էր, որ մետաղադրամը հատվել է Մոսկվայի դրամահատարանում, Լ տառը՝ Լենինգրադում)։ 10 և 20 ռուբլիները 1992 թվականին հատվել են պղնձա-նիկելի համաձուլվածքից (մելխիոր), իսկ 1993 թվականին՝ մելխիորով պատված պողպատից։ Այդ մետաղադրամները, ինչպես նաև 50 և 100 ռուբլի նշանավորվեցին ՄՄԴ կամ ԼՄԴ գրություններով։ 50 ռուբլին 1992 թվականին հատվել է բիմետալեում. մետաղադրամի կենտրոնը պատրաստված էր ալյումինե բրոնզից, եզերքը՝ պղնձա-նիկելի համաձուլվածքից։ 1993 թվականին 50 ռուբլի հատվել է ալյումինե բրոնզից։ 1992 թվականին հատվել է 100 ռուբլի՝ պղնձա-նիկելի համաձուլվածքից, եզերքը՝ ալյումինե բրոնզից։ 1993 թվականին 100 ռուբլի հատվել է պղնձա-նիկելի համաձուլվածքից։ 1995 թվականին (1993 թվականի ամսաթվով) թողարկվեց պողպատազօծ 50 ռուբլի, որը պատված էր արույրով։

Բոլոր մետաղադրամների դիմերեսին և դարձերեսին մոտավորապես նույն պատկերներն էին․ դիմերեսի վրա պատկերված էր երկգլխանի արծիվ և «Ռուսաստանի բանկ» գրությունը, բացի այդ, տեղադրված էր նաև մետաղադրամի անվանական արժեքը (բառերով)։ Դարձերեսի վրա տեղադրվել է անվանական արժեքի նշումը բուսական զարդանախշի շրջանակով, դրամահատարանի նշանն ու ամսաթիվը։

1992-1993 թվականների մետաղադրամները շրջանառությունից հանվել էին 1999 թվականի հունվարի 1-ին, մինչև 2002 թվականի դեկտեմբերի 31-ը դրանք կարելի էր փոխանակել նոր մետաղադրամների հետ։

Մետաղադրամներ 1997 թվականից 

1998 թվականին իրականացվել է դրամական բարեփոխում։ Շրջանառության մեջ են դրվել 1, 5, 10 և 50 կոպեկ, 1, 2 և 5 ռուբլի անվանական արժեքով մետաղադրամներ, իսկ ավելի ուշ՝ 10 ռուբլի անվանական արժեքով մետաղադրամներ։

1, 5, 10 և 50 կոպեկների արտաքին տեսքը մոտավորապես նույնն էր. դիմերեսին պատկերված էր Գեորգի Պոբեդոնոսեցը, ով նիզակով խոցում էր օձը, «Ռուսաստանի բանկ» գրությունը շրջանաձևով, դրամահատարանի նշումը և հատման տարեթիվը ներքևում։

1, 2 և 5 ռուբլիները նույնպես արտաքին տեսքով նման են, դիմերեսին պատկերված է երկգլխանի արծիվ (ՌուսաստանիբԲանկի խորհրդանշանը), «Ռուսաստանի բանկ» գրությունը շրջանագծի վրա, դրամահատարանի նշումը, անվանական արժեքի (բառերի) նշումը և հատման տարեթիվը ներքևում։ Հակառակ կողմում տեղադրված էր անվանական արժեքը և բուսական զարդանախշը (յուրաքանչյուր անվանական արժեքով)։

Մետաղադրամների վրա տեղադրվել է դրամահատարանի մակնշումը։ Մ կամ ՄՄԴ գրությունը նշանակում էր, որ մետաղադրամը պատրաստվել է Մոսկվայի դրամահատարանում, Ս-Պ կամ ՍՊՄԴ գրությունը՝ Սանկտ Պետերբուրգում։

1-ը և 5 կոպեկները պողպատից են, որը պատված է մելքիրով։ 10 և 50 կոպեկներ սկզբնապես հատվել են արույրից, 2006 թվականին շրջանառության մեջ են դրվել տոմպակով կոպեկներ՝ պատված պողպատից, 2015 թվականից՝ մոդիֆիկացիա լատունային գալվանական ծածկույթով պողպատից։

1 և 2 ռուբլիները սկզբնապես հատվել են պղնձա-նիկելի համաձուլվածքից։ 5 ռուբլին ի սկզբանե հատվել է պղնձից, որը ծածկված է մելքիորով։

Դրամական շրջանառության մեջ երեք անգամ թողարկվել են 1 ռուբլի արժողությամբ հուշադրամներ՝ 1999 թվականին (Ա.Ս. Պուշկինի 200-ամյակին), 2001 թվականին (ԱՊՀ կազմավորման 10-ամյակին) և 2014 թվականին (ռուսական ռուբլու պետական խորհրդանիշի հաստատման կապակցությամբ)։ Այդ մետաղադրամների ավերսները ստանդարտ էին և համապատասխանում էին սովորական մետաղադրամների դիմերեսին։

Ծանոթագրություններ 

Մետաղադրամներ ըստ երկրի